ai4bharat/Pralekha huggingface dataset:
وزارت اطلاعات ونشریات
بھارتی وفد نے بشکیک میں ایس سی او کے ماس میڈیا فورم میں شرکت کی
نئی دہلی، 24 مئی 2019/شنگھائی تعاون تنظیم  کے دوسرے ماس میڈیا فورم کا انعقاد 23 سے 26 مئی 2019 تک کرغستان کے بشکیک میں منعقد ہورہی ہے۔ اطلاعات و نشریات کی وزارت کا ایک وفد، جس میں ایڈیشنل ڈائریکٹر جنرل جناب ٹی وی کے ریڈی ، اسسٹنٹ ڈائریکٹر جناب انکور لاہوتی شامل ہیں، فورم میں بھارت کی نمائندگی کررہا ہے۔ فورم کا افتتاح جمہوریہ کرغستان کے صدر جناب ایس جیمبیکو نے کیا۔ صدر نے اپنے افتتاحی خطبے میں ایس سی او کے مقاصد یعنی باہمی اعتماد ، پڑوسیوں کے ساتھ دوستانہ تعلقات اور علاقائی سلامتی کے شنگھائی جذبے کے خطوط پر حاصل کرنے کے لئے ایس سی او ملکوں میں ماس میڈیا کی تنظیموں کی اہمیت کو اجاگر کیا۔
فورم کا مقصد ایس سی او کے رکن ملکوں کے درمیان ماس میڈیا کے شعبے میں تبادلوں اور تعاون کو مستحکم کرنا ہے۔ یہ فورم تنظیم کے ویژن کی تشکیل کی خاطر ماس میڈیا کے ذریعہ سرگرم کام کرنے اور عالمی اطلاعات کے شعبے میں اپنی ساکھ کو مستحکم کرنے کے لئے ایک منفرد پلیٹ فارم فراہم کرتا ہے۔ ایس سی او ملکوں کے ماس میڈیا کی نگرانی کرنے والے سرکاری اداروں کے نمائندوں  ، ایس سی ا و ملکوں کی سرکردہ ماس میڈیا کے نمائندے اور ایس سی او سکریٹریٹ کے نمائندے فورم میں شرکت کریں گے۔
فورم میں تقریر کرتے ہوئے بھارتی وفد نے ملک میں ماس میڈیا کے منظر نامے کو فروغ دینے میں اطلاعات و نشریات کی وزارت کے اہم رول کو اجاگر کیا۔ وفد نے ایس سی او کے ساجھے دار ملکوں کے درمیان ماس میڈیا کی مختلف ایجنسیوں ، تنظیموں اور انجمنوں کے درمیان میڈیا کے اشتراک اور تبادلوں کی بہترین حکمت عملی اپنانے کی ضرورت پر زور دیا۔ وفد نے مشورہ دیا کہ مشترکہ بین الاقوامی پریس کانفرنسوں کے ساتھ ساتھ میڈیا کے افراد کے تبادلوں کا پروگرام بھی شروع کیا جاسکتا ہے۔ جعلی خبروں کے مسئلے سے نمٹنے کے لئے مل کر کام کرنے کے نظریے کو بھی اجاگر کیا گیا۔ وفد نے ایس سی او رکن ملکوں کے تمام مندوبین کو مدعو کیا کہ وہ نومبر 2019 میں گوا میں ہونے والے بھارت کے بین الاقوامی فلم فیسٹول کے گولڈن جوبلی ایڈیشن میں شرکت کریں۔
ایس سی او رکن ملکوں نے میڈیا فورم کی قرار داد کو بھی منظور کیا جس میں ایس سی او کےرکن ملکوں کی ماس میڈیا تنظیموں کے درمیان کامیاب اشتراک قائم کرنے کے لئے زور دیا گیا ہے۔
پس منظر:
پہلی ایس سی او میڈیا کانفرنس یکم جون 2018 کو بیجنگ میں منعقد ہوئی تھی۔ یہ تقریب ‘‘شنگھائی جذبے کی ترقی’’ اور ماس میڈیا تعاون میں ایک نئے باب کا آغاز کرنے کے مقصد کے تحت منعقد کی گئی تھی جس میں ایس سی او کے رکن ملکوں ، مشاہد ملکوں اور مذاکرتی ساجھے داروں سمیت 16 ملکوں سے آئے 110 میڈیا کے اداروں نے شرکت کی تھی۔
۔۔۔۔۔۔۔۔۔۔۔
م ن۔و ۔ ج۔
U- 2199
(Visitor Counter : 78
شمال مشرقی ریاستوں کی ترقی کی وزارت
تامینگلونگ، منی پور میں شمال مشرقی خطے کی ترقی کی وزارت کے تحت ، شمال مشرقی کونسل ، شیلانگ کے ذریعہ مالی اعانت یافتہ ‘مربوط بانس پروجیکٹ’
شمال مشرقی گنا اور بانس کی ترقی کی کونسل   ایک آئی ایس او 9001:2008 کی سند یافتہ تنظیم ہے اور اس کا قیام سال 2000 میں اقوام متحدہ کے ترقیاتی پروگرام  کا درجہ بندی اور نیٹ ورکنگ پروگرام اور اقوام متحدہ کی صنعتی ترقی کی تنظیم  کی نفاذ کی یونٹ کے طور پر کیا گیا تھا - پروجیکٹ کے اختتام پر، اسے ایک سوسائٹی کے طور پر رجسٹر کیا گیا، جس کی صدارت سکریٹری، این ای سی نے کی، جس میں شمال مشرقی ریاستوں کے ریاستی بانس مشن کے مشن ڈائریکٹرز، گورننگ باڈی کے اراکین کے طور پر شامل تھے۔
سی ایف سی کامنظر این ای سی بی ڈی سی کے افسران نرسری میں
این ای سی بی ڈی سی،2006-07 میں قومی بانس مشن  کے شروع ہونے کے بعد سے،حکومت ہند کے زرعی تعاون اور کسانوں کی بہبود کے محکمے کے قومی بانس مشن کے تحت ایک مجوزہ بمبوٹیکنیکل سپورٹ گروپ  کے طور پر کام کررہا ہے، این ای سی بی ڈی سی برنی ہاٹ، آسام  کے بانس ٹیکنالوجی پارک میں واقع ہے اور اپنے قیام کے بعد سے، اس نے 7000 سے زیادہ سرکاری عہدیداروں/ ہندوستانی فوج/ کاریگروں/ کسانوں/ بانس کے کارکنوں/ معذور افراد کو بانس کی مختلف تجاروں میں تربیت دی ہے۔
سی ایف سی کا منظر سائٹ کا بیرونی منظر
گنا اوربانس کی نرسری گنا اوربانس کی نرسری
تامینگلونگ، منی پور میں بانس کے ایک مربوط پروجیکٹ پرکام جاری ہے ،جس کی مالی اعانت شمال مشرقی کونسل ، شیلانگ سے کی گئی ہے ۔اس پروجیکٹ میں گنے اور بانس کی نرسری، بانس ٹریٹمنٹ پلانٹ اور گنے اور بانس کی پروسیسنگ کے لیےمشترکہ سہولیات مرکز  شامل ہیں۔
عملے، عوامی شکایات اور پنشن کی وزارت
مرکزی وزیر ڈاکٹر جتیندر سنگھ نے جموں میں کیٹ  بینچ کا افتتاح کیا
ٹریبونل جموں و کشمیر اور لداخ کے ملازمین کو خدمات کے معاملات میں تیز تر راحت فراہم کرے گا
شمال مشرقی خطے کی ترقی کے مرکزی وزیر مملکت ، وزیر اعظم دفتر، عملہ ، عوامی شکایات ، پنشن ، ایٹمی توانائی اور خلا کے وزیر مملکت ڈاکٹر جتیندر سنگھ نے آج ایک ویڈیو کانفرنس کے ذریعہ جموں اور کشمیر اور لداخ کے مرکز کے زیر انتظام خطوں کے لئے سنٹرل ایڈمنسٹریٹو ٹربیونل  کی 18 ویں بنچ کا افتتاح کیا۔ افتتاح کے بعد خطاب کرتے ہوئے ڈاکٹر سنگھ نے کہا کہ سرکاری ملازمین کی خدمات سے متعلق معاملات سے خصوصی طور پر نمٹنے کے لئے جموں کے سی اے ٹی بنچ کا قیام نہ صرف مختلف عدالتوں کے بوجھ کو کم کرنے میں مدد فراہم کرے گا اور اس طرح انہیں دیگر معاملات سے نمٹنے کے لئے مزید وقت فراہم کرے گا بلکہ انتظامی ٹریبونلز کے زیر احاطہ افراد کو ان کی شکایات اور خدمات سے متعلق معاملات کے سلسلے میں فوری ریلیف بھی فراہم ہو گا۔ انہوں نے کہا کہ مودی سرکار شفافیت اور "انصاف برائے سب" کے تئیں پرعزم ہے اور گذشتہ چھ سالوں میں کی گئی عوام دوست اصلاحات نے جموں و کشمیر اور لداخ کے عوام سمیت پورے ملک کو فائدہ پہنچایا ہے۔ انہوں نے کہا کہ جموں و کشمیر اور لداخ کے عوام کے فائدے کے لئے 5 اگست 2019 کو آرٹیکل 370 اور 35 اے کے خاتمے کے بعد 800 سے زیادہ مرکزی قوانین ، جو جموں و کشمیر پر لاگو نہیں تھے ، لاگو کیے گئے ہیں اور اب وہ انہی حقوق سے لطف اندوز ہو رہے ہیں جن سے بقیہ ہندوستان کے لوگ لطف اندوز ہو رہے تھے۔ ڈاکٹر جتیندر سنگھ نے امید ظاہر کی کہ تقریبا 30،000 زیر التوا معاملات کو وقت مقررہ پر اور فیصلہ کن انداز میں حل کر لیا جائے گا۔
ڈاکٹر جتیندر سنگھ نے کہا کہ ڈی او پی ٹی- سی اے ٹی ، سی آئی سی اور سی وی سی کی تینوں اہم ایجنسیاں اب جموں و کشمیر اور لداخ کے مرکز کے زیر انتظام خطوں میں کام کررہی ہیں۔ اس سے قبل ، ایڈمنسٹریٹیو ٹریبونلز ایکٹ 1985  کے سیکشن 5 کے ذیلی سیکشن  کے ذریعہ حاصل کردہ اختیارات کا استعمال کرتے ہوئے 28.05.2020 کو جاری کردہ ایک نوٹیفکیشن میں مرکزی حکومت نے جموں اور سری نگر کو ایسے مقامات کے طور پر متعین کیا ہے جہاں سینٹرل ایڈمنسٹریٹیو ٹریبونل کے بنچ عمومی طور پر جموں و کشمیر کے مرکز کے زیر انتظام خطہ اور لداخ کے مرکز کے زیر انتظام خطے کے لئے بیٹھیں گے۔ اسی طرح مرکزی اطلاعاتی کمیشن  نے پندرہ مئی دو ہزار بیس سے جموں وکشمیر اور لداخ کے مرکز کے زیر انتظام خطوں سے درخواست دہندگان کی حق اطلاعات ایکٹ سے متعلق درخواستوں کی سماعت شروع کر دی ہے۔ ڈاکٹر سنگھ نے بتایا کہ سینٹرل ویجی لینس کمشنر شری سنجے کوٹھاری نے 5 مئی 2020 کو ان سے ملاقات کی ، جس میں انہوں نے بتایا کہ بدعنوانی کی روک تھام کے قانون کے تحت سینٹرل ویجی لینس کمیشن کے دائرہ اختیار کو جموں و کشمیر کے مرکز کے زیر انتظام خطے تک بڑھا دیا گیا ہے۔
سینٹرل ایڈمنسٹریٹیو ٹریبونل کے چئیرمین مسٹر جسٹس ایل نرسمہا ریڈی نے خطبہ استقبالیہ پیش کیا۔ اس افتتاحی تقریب کو جموں وکشمیر ہائی کورٹ کی چیف جسٹس محترمہ گیتا متل اور جموں و کشمیر کے مرکز کے زیر انتظام خطے کے لیفٹیننٹ گورنر شری گریش چندر مرمو نے بھی خطاب کیا۔ اس موقع پر ممبر جوڈیشل ، سنٹرل ایڈمنسٹریٹو ٹربیونل ، جموں شری راکیش ساگر جین نے لوگوں کا شکریہ ادا کیا۔
بندرگاہوں، جہاز رانی اور آبی راستوں کی وزارت
بحری شعبے کی توسیع اور جدید کاری
حکومت ہند نے ملک میں بحری شعبے کی توسیع اور جدید کاری کے لیے ٹھوس کوششیں کی ہیں۔ بحری شعبے میں انفراسٹرکچر کی ترقی ایک مسلسل عمل ہے۔ اس عمل کے ساتھ ساتھ نئی گودیوں اور ٹرمینل کی تعمیر، موجودہ گودیوں اور ٹرمینل کی میکانائزیشن، سڑک اور ریل رابطے کی ترقی وغیرہ شامل ہیں جو بڑی بندر گاہوں کی صلاحیت کو بڑھانے میں مدد کرتے ہیں۔ نتیجے کے طور پر، بڑی بندر گاہوں کی کارگو ہینڈلنگ کی صلاحیت مسلسل بڑھ رہی ہے۔ 31.3.2023 تک بڑی بندر گاہوں کی نصب صلاحیت 1,617 ایم ٹی پی اے ہے، جو بڑی بندر گاہوں پر موجودہ کارگو ٹریفک کو سنبھالنے کے لیے کافی ہے۔
حکومت نے میری ٹائم ٹریننگ، امتحان اور سرٹیفیکیشن سسٹم کے معیار کو بہتر بنانے، جہاز میں تربیت کے مواقع بڑھانے اور سمندری مسافروں کے لیے فلاحی اقدامات کے لیے کئی ترقی پسند اقدامات کیے ہیں۔ ان اقدامات کی وجہ سے اس کلینڈر سال میں ہندوستانی اور غیر ملکی پرچم والے جہازوں پر ملازمت کرنے والے ہندوستانی بحری جہازوں کی تعداد 2,82,918 کی ریکارڈ سطح پر پہنچ گئی ہے۔ جہاز سازی کے فروغ اور جہازوں پر ہندوستانی پرچم لگانے کے لیے چند پالیسیاں درج ذیل ہیں:
جہاز سازی کی مالی معاونت کی پالیسی : حکومت ہند نے ہندوستانی شپ یارڈ کے لیے مالی امداد کی پالیسی کو منظوری دے دی ہے۔ ہندوستانی شپ یارڈ کو مالی امداد معاہدے کی قیمت، اصل رسیدیں، مناسب قیمت  کا 20 فیصد ہے۔ توسیع شدہ مالی امداد میں ہر تین سال بعد 3 فیصد کی کمی ہو جاتی ہے۔
پہلے انکار کے حق  کے معیار پر نظر ثانی: ٹینڈر کے عمل کے ذریعے جہازوں کی چارٹرنگ میں پہلے انکار کا حق دینے کے معیار میں ہندوستانی پرچم اور ہندوستان میں جہاز سازی کے تحت محصول کو فروغ دینے کے لیے نظر ثانی کی گئی ہے، تاکہ ہندوستان کو آتم نربھر/ خود انحصاری کی اصطلاح میں ہندوستان اور ہندوستان میں بحری جہاز سازی کو فروغ دیا جا سکے۔ آر او ایف آر کی درجہ بندی درج ذیل ہے:
- ہندوستانی ساختہ، ہندوستانی پرچم بردار ؛
- غیر ملکی ساختہ، ہندوستانی پرچم بردار ؛
- ہندوستانی ساختہ، غیر ملکی پرچم بردار ۔
اس سے ہندوستانی ساختہ اور ہندوستانی پرچم بردار جہازوں کی مانگ میں اضافہ ہوتا ہے کیونکہ ایسے جہازوں کو چارٹرنگ میں ترجیح حاصل ہوتی ہے۔
بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے لوک سبھا میں ایک تحریری جواب میں یہ معلومات دی۔
صحت اور خاندانی بہبود کی وزارت
بھارت میں کووڈ – 19 سے بچاؤ سے متعلق ٹیکہ کاری مہم کی تازہ ترین صورت حال-223 واں دن
بھارت میں کووڈ – 19 سے بچاؤ سے متعلق ٹیکہ کاری مہم کے تحت اب تک مجموعی طور پر 61 کروڑ سے زیادہ ٹیکے لگائے جا چکے ہیں
آج شام 7 بجے تک لگ بھگ 68 لاکھ ٹیکے لگائے گئے
نئی دہلی،26؍ اگست : بھارت میں کووڈ - 19 سے بچاؤ کے لئے ٹیکہ کاری مہم کے تحت آج شام 7 بجے تک دستیاب عبوری رپورٹ کے مطابق ، ایک اہم کامیابی حاصل کرتے ہوئے مجموعی طور پر 61 کروڑ  سے زیادہ ٹیکے لگائے جا چکے ہیں۔
آج شام 7 بجے تک دستیاب عبوری رپورٹ کے مطابق آج تقریبا 68 لاکھ  ٹیکے لگائے گئے ہیں۔ آج کی حتمی رپورٹ دیر رات تک مکمل ہو جائے گی۔
ٹیکے لگوانے والوں کی مجموعی تعداد ، آبادی کے ترجیحی گروپوں کی بنیاد پر ، جنہیں علیحدہ کیا گیا ہے، درج ذیل ہیں:
|
|
|
|
ٹیکہ کاری مہم کا مجموعی احاطہ
|
|
|
|
حفظان صحت متعلق کارکنان
|
|
پیش پیش رہنے والے صحت کارکنان
|
|
18 سال سے 44 سال تک کی عمر کے افراد
|
|
45 سال سے 59 سال تک کی عمر کے افراد
|
|
60 سال سے زیادہ کی عمر کے افراد
|
|
میزان
|
|
پہلا ٹیکہ
|
|
10356040
|
|
18314022
|
|
231895731
|
|
126391319
|
|
84943408
|
|
471900520
|
|
دوسرا ٹیکہ
|
|
8292060
|
|
12854105
|
|
23374357
|
|
51317222
|
|
43305309
|
|
139143053
ٹیکہ کاری مہم کے تحت آج کی حصولیابی، جنہیں آبادی کے ترجیحی گروپو کی بنیاد پر علیحدہ کیا گیا ہے، درج ذیل ہیں:
|
|
|
|
تاریخ : 26 اگست 2021 
|
|
|
|
حفظان صحت متعلق کارکنان
|
|
پیش پیش رہنے والے صحت کارکنان
|
|
18 سال سے 44 سال تک کی عمر کے افراد
|
|
45 سال سے 59 سال تک کی عمر کے افراد
|
|
60 سال سے زیادہ کی عمر کے افراد
|
|
میزان
|
|
پہلا ٹیکہ
|
|
508
|
|
1937
|
|
3459041
|
|
858428
|
|
368200
|
|
4688114
|
|
دوسرا ٹیکہ
|
|
16779
|
|
67981
|
|
1027572
|
|
647765
|
|
339094
|
|
2099191
ملک میں آبادی کے سب سے زیادہ حساس اور کمزور گروپوں کو کووڈ – 19 سے تحفظ فراہم کرنے کی غرض سے ایک وسیلے کے طور پر ٹیکہ کاری مہم جاری ہے، جس کا باقاعدہ جائزہ لیا جاتا ہے اور اعلیٰ ترین سطح پر اس کی نگرانی کی جاتی ہے۔
۔۔۔۔۔۔۔۔۔۔۔۔۔۔۔۔۔۔

U-8340
(Visitor Counter : 155
وزارت خزانہ
سرکار نے ، بیمہ خدمت کی عدم کارکردگی سے متعلق پالیسی رکھنے والوں کی شکایات کے بہتر ازالےکے لئے ، بیمہ محتسب ضابطوں میں ترمیم کی ہے
نئی دہلی03 مارچ 2021: حکومت نے 2 مارچ 2021 کو بیمہ محتسب ضابطے 2017 میں جامع ترامیم نوٹیفائی کی ہیں۔اس کا مقصد بروقت ، کم لاگت اور غیرجانبدارانہ طور پر بیمہ خدمات میں عدم کارکردگی سے متعلق شکایات کا ازالہ کرنے کے لئے، بیمہ محتسب کے کام کرنے کے طریقے کو بہتر بنانا ہے۔
ترمیم شدہ ضابطوں نے محتسب کو بھیجے جانے والی شکایات کےدائرے کو وسیع کردیا ہے، جوکہ بیمہ کاروں ، ایجنٹوں ، دلالوں اور دیگر ثالثین کے ضمن میں خدمات میں عدم کارکردگی کے تنازعوں تک ہی محدودتھا۔مزیدبرآں بیمہ دلالوں کو محتسب کے دائرہ عمل کے تحت لایا گیا ہے، جسے محتسب کو بیمہ دلالوں کے خلاف بھی فیصلہ سنانے کے اختیارات دے کر وسعت دی گئی ہے۔
ترمیم شدہ ضابطوں کے تحت طریقہ کار میں ،وقت کی میعاداور کم لاگت کے عوامل کو نمایاں طور پر مستحکم کیا گیا ہے۔ اب پالیسی رکھنے والے الیکٹرانک وسیلے سے، محتسب کے دفتر میں شکایات درج کراسکتے ہیں نیز شکایات کے انتظامیہ کا ایک نظام وضع کیا جائے گا،جس سے پالیسی رکھنے والے اپنی شکایات کا اسٹیٹس آن لائن چیک کرسکیں گے۔مزیدبرآں محتسب ، سماعتوں کے لئے ویڈیو کانفرنسنگ بھی استعمال کرسکیں گے۔اس صورتحال میں بھی، جب کبھی کسی مخصوص محتسب کے دفتر میں آسامی خالی ہو، یہ گنجائش رکھی گئی ہے کہ دوسرے محتسب کو اضافی چار ج دیا جائے گا جبکہ آسامی کو پُر کرنے کا عمل التوا میں ہو اور اس طرح محتسب کے طریقہ کار کے ذریعہ راحت تک رسائی کو ممکن بنایا جائے گا۔
محتسب کو منتخب کرنے کے عمل کی آزادی اوراستحکام کو تحفظ فراہم کرنے کے لئے بڑی تعداد میں ترامیم کی گئی ہیں جبکہ محتسب کے طورپر خدمات انجام دینے والے منتخب افرادکی آزادی اور غیر جانبداری کو تحفظ فراہم کرنے کے لئے حفاظتی اقدام بھی کئے جارہے ہیں۔مزیدبرآں انتخابی کمیٹی اب ایک ایسے فرد کو شامل کرے گی ، جو صارفین حقوق کوفروغ دینے اور بیمہ شعبے میں صارف تحفظ کے مقصدکوآگے بڑھانے کے لئے کام کرنے کا ریکارڈ رکھتا ہو۔
محتسب طریقہ کار ،بیمہ کرنے والوں کی ایگزیکٹو کونسل کے ذریعہ بنایا گیا تھا،جس کا نام اب بدل کر کونسل برائے بیمہ محتسب کردیا گیا ہے۔
سرکاری گزٹ نوٹی فکیشن دیکھنے کے لئےیہاں کلک کریں۔
نائب صدر جمہوریہ ہند کا سکریٹریٹ
نائب صدر جمہوریہ جمہوریہ ہند نے قوم کو مکر سنکرانتی اور پونگل کی مبارک باد دی
نئی دلّی، 14 جنوری / نائب صدر جمہوریہ ہند جناب ایم۔ وینکیا نائیڈو نے قوم کو مکر سنکرانتی اور پونگل کے پُر مسرت موقع پر قوم کو مبارک باد پیش کی ہے۔
نائب صدر جمہوریہ ہند نے اپنے پیغام میں کسانوں کو ان کی انتھک محنت پر خراج تحسین پیش کرتے ہوئے کہ ”ہم سب کو مل کر اپنی شاندار ثقافت، روایات، رسوم، فن اور تہواروں کے تحفظ اور ان تک رسائی کے لئے عزم کرنا چاہئیے۔“
نائب صدر کے پیغام کا متن حسب ذیل ہے:
” میں مکر سنکرانتی اور پونگل کے پُر مسرت موقع پر اپنے تمام شہریوں کو گرم جوشانہ مبارک باد اور بہترین نیک خواہشات پیش کرتا ہوں۔ فصل کی کٹائی کا تیوہار اتراین کا مظہر ہے اور یہ سورج دیونا کے نام معنون ہے جو کہ الوہیت اور عزم کی علامت ہے۔
تمام بھارت میں، لوگ اس تیوہار کو انتہائی جوش و خروش کے ساتھ مناتے ہیں۔ ملک کے مختلف حصوں میں یہ تہوار مختلف ناموں کے ساتھ منایا جاتا ہے۔ مشرقی بھارت میں یہ پونگل اور مکر سنکرانتی کے نام سے مقبول ہے، کیرالہ میں وشو، پنجاب میں اور ہریانہ میں اسے لوہڑی کہا جاتا ہے، آسام میں اسے بیہو اور بہار میں اس تیوہار کو کچھڑی کہا جاتا ہے۔
اس تیوہار کو مختلف ناموں سے منایا جانا ایک نئے موسم کے آغاز کی علامت ہے جس میں ہزاروں لوگ مقدر دریاؤں میں ڈبکی لگاتے ہیں۔ بنیادی طور پر یہ فطرت اور قدرت کی جانب سے دیئے گئے عطیے اور زندگی کو خوش گوار بنانے کے لئے شکریہ کے طور پر منایا جاتا ہے۔
پونگل کا تہوار زراعت اور فصل کی کٹائی سے جڑا ہوا تہوار ہے۔ یہ سورج دیوتا کی عبادت اور بیل، ہل اور درانتی کی سجاوٹ کا تہوار ہے۔ پہلے دن ایک
خاص پوجا کی جاتی ہے اور کسان سجے سجائے اوزاروں سے دھان کی فصل کی کٹائی کرتے ہیں۔
تیوہار ہماری زبردست ثقافت کا موروثی حصہ ہیں اور فطرت کے ساتھ ہم آہنگ ہیں۔ یہ ایکتا، محبت اور اپنے قریبی لوگوں کو ایک ساتھ جڑ نے اور مل کر تیوہار منانے کے پیغام کو فروغ بخشتے ہیں۔
اس مقدس موقع پر آئیے ہم اپنے کسانوں، ان کی انتھک محنت کو خراج تحسین پیش کریں اور ہم سب کو مل کر اپنے شاندار ثقافت، روایات، رسوم، فن اور تیوہاروں کے تحفظ اور ان تک رسائی کے لئے عزم کریں
۔۔۔۔۔۔
U.177ٰ
(Visitor Counter : 79
وزیراعظم کا دفتر
وزیر اعظم 3 اپریل کو سی بی آئی کی ڈائمنڈ جوبلی تقریبات کا افتتاح کریں گے
وزیر اعظم ممتاز خدمات کے لیے صدر پولیس میڈل اور سی بی آئی کے بہترین تفتیشی افسران کے لیے گولڈ میڈل تفویض کریں گے۔
وزیر اعظم سی بی آئی کے ڈائمنڈ جوبلی جشن کے سال کے موقع پر ڈاک ٹکٹ اور یادگاری سکہ جاری کریں گے۔
وزیر اعظم جناب نریندر مودی 3 اپریل کو نئی دہلی کے وگیان بھون میں دوپہر 12 بجے سنٹرل بیورو آف انویسٹی گیشن  کی ڈائمنڈ جوبلی تقریبات کا افتتاح کریں گے۔
پروگرام کے دوران، ممتاز خدمات کے لیے صدر کا پولیس میڈل اور سی بی آئی کے بہترین تفتیشی افسروں کے لیے گولڈ میڈل حاصل کرنے والوں کے لیے تفویض اعزازات کی ایک تقریب منعقد کی جائے گی جس میں وزیر اعظم ایوارڈ حاصل کرنے والوں کو تمغوں سے نوازیں گے۔ وزیر اعظم شیلانگ، پونے اور ناگپور میں سی بی آئی کے نو تعمیر شدہ آفس کمپلیکس کا افتتاح بھی کریں گے۔ وہ سی بی آئی کے ڈائمنڈ جوبلی جشن کے سال کے موقع پر ڈاک ٹکٹ اور یادگاری سکہ جاری کریں گے۔ وہ سی بی آئی کا ٹویٹر ہینڈل بھی لانچ کریں گے۔
سنٹرل بیورو آف انویسٹی گیشن کا قیام یکم اپریل 1963 کو حکومت ہند کی وزارت داخلہ کی ایک قرارداد کے ذریعے کیا گیا تھا۔
عملے، عوامی شکایات اور پنشن کی وزارت
نریندر مودی حکومت نے کسی مخصوص کام کے لیے خوب سے خوب تر ٹیلنٹ اور صلاحیت کو بھرتی کرنے کے لیے لیٹرل اینٹری تقررات کو ہموار بنایا ہے: مرکزی وزیر ڈاکٹر جیتندر سنگھ
مرکزی وزیر ڈاکٹر جتیندر سنگھ نے انڈین انسٹی ٹیوٹ آف پبلک ایڈمنسٹریشن، نئی دہلی میں اس کے 15 روزہ انڈکشن پروگرام کے دوران جوائنٹ سکریٹری / ڈائریکٹر اور ڈپٹی سکریٹری کی سطح کے حکومت میں 30 لیٹرل طور پر بھرتی ہونے والے افسران سے بات چیت کی
لیٹرل اینٹری میکانزم کا حتمی مقصد وسیع تر پول سے خوب سے خوب تر کو چننا ہے کیوں کہ وزیر اعظم جناب نریندر مودی کے ذریعے شروع کی گئی مختلف فلیگ شپ اسکیموں کے لیے نئی ہنر مندیوں اور مہارتوں کی ضرورت ہے
کارپوریٹ اور سرکاری شعبے کے درمیان فرق تیزی سے کم ہو رہا ہے اور آج کے نیو ورک اپروچ سسٹم میں بہتر مہارتوں کی ضرورت ہے
نئی دہلی، 22 مارچ 2022:
سائنس و ٹیکنالوجی کے مرکزی وزیر مملکت  ؛ ارضیاتی علوم کے وزیر مملکت  ؛ پی ایم او، پرسنل، عوامی شکایات، پنشن، جوہری توانائی اور خلا کے وزیر مملکت ڈاکٹر جتیندر سنگھ نے آج کہا کہ نریندر مودی حکومت نے مہارت کے ساتھ ساتھ کسی مخصوص کام کے لیے بہترین صلاحیتوں کو بھرتی کرنے کے لیے لیٹرل اینٹری تقرریوں کو ہموار کیا ہے۔
ڈاکٹر جتیندر سنگھ نے یاد کیا کہ سابقہ حکومتوں نے بھی لیٹرل تقرریاں کی تھیں اور کچھ مشہور لیٹرل تقرریوں میں سابق وزیر اعظم ڈاکٹر منموہن سنگھ کی بطور چیف اکنامک ایڈوائزر 1982 میں تقرری شامل ہے۔ تاہم مودی حکومت نے یو پی ایس سی کے ذریعے اس عمل کو ادارہ جاتی بنانے اور انتخاب کے لیے ایک معیار طے کرنے کی کوشش کی ہے جو معروضی، شفاف اور خالصتاً میرٹ اور تجربے پر مبنی ہے۔
نئی دہلی میں واقع انڈین انسٹی ٹیوٹ آف پبلک ایڈمنسٹریشن میں اس کے 15 روزہ انڈکشن پروگرام کے دوران جوائنٹ سکریٹری / ڈائریکٹر اور ڈپٹی سکریٹری کی سطح پر حکومت میں بھرتی ہونے والے 30 لیٹرل افسران سے بات چیت کرتے ہوئے وزیر موصوف نے کہا کہ لیٹرل اینٹری میکانزم کا حتمی مقصد وسیع تر پول سے خوب سے خوب تر کا انتخاب کرنا ہے کیوں کہ وزیر اعظم جناب نریندر مودی کے ذریعے شروع کی گئی مختلف فلیگ شپ اسکیموں کے لیے نئی مہارتوں اور ہنرمندیوں کی ضرورت ہے۔ انھوں نے کہا کہ یہ ایک ایسے وقت میں ہو رہا ہے جب وزیر اعظم مودی بھارت کو دنیا میں صف اول کا ملک بننے کی سمت میں لے جا رہے ہیں۔
ڈاکٹر جتیندر سنگھ، جو آئی آئی پی اے ایگزیکٹو کونسل کے چیئرمین بھی ہیں، نے نئے افسران کو صلاح دی کہ جواب دہی، شفافیت اور شہری مرکوز اپروچ حکومت کے ساتھ ان کے دَور کی پہچان ہونی چاہیے۔
مرکزی وزیر نے رائے دی کہ کارپوریٹ اور سرکاری شعبے کے درمیان فرق تیزی سے کم ہو رہا ہے اور آج کے نیو ورک اپروچ سسٹم میں بڑھتی ہوئی مہارتوں کی ضرورت ہے۔
ڈاکٹر جتیندر سنگھ نے کہا کہ چوں کہ دنیا میں بھارت کا قد بڑھ رہا ہے اس لیے نئے افسران اس عظیم موقع سے بہترین استفادہ کرکے ملک کی تعمیر میں اپنا حصہ ڈال سکتے ہیں۔ انھوں نے کہا کہ آج کی کوششیں اگلے 25 برسوں میں بھارت کو عالمی رہ نما بنا سکتی ہیں جب ملک اپنی آزادی کے 100 سال منا رہا ہوگا۔
30 لیٹرل افسران میں تین جوائنٹ سکریٹری، 18 ڈائریکٹر ز اور نو ڈپٹی سکریٹری ہیں جو حکومت کی 21 وزارتوں / محکموں کی نمائندگی کرتے ہیں۔
آئی آئی پی اے کے ڈی جی جناب ایس این ترپاٹھی، آئی آئی پی اے کے رجسٹرار جناب امیتابھ رنجن اور ڈی او پی ٹی کی ایڈیشنل سکریٹری محترمہ رشمی چودھری بھی اس تقریب میں موجود کئی دیگر معززین میں شامل تھیں۔
کیمیکلز اور فرٹیلائزر کی وزارت
مرکزی وزیر گوڑا نے آر ایف سی ایل کے راما گنڈم پروجیکٹ کی پیش رفت کا جائزہ لیا
اکتوبر تک 12.7 لاکھ ایم ٹی سالانہ یوریا پروجیکٹ شروع ہونےکا امکان:گوڑا
کیمیکل وفرٹیلائز کے مرکزی وزیر جناب سدانند گوڑا نے آج راما گنڈم فرٹیلائزرس اور کیمیکل لمیٹیڈ  کے سی ای او کے ساتھ نئی دلی میں ایک میٹنگ کی، جس میں راما گنڈم پروجیکٹ کی تعمیر کے کام کے پیش رفت کا جائزہ لیاگیا۔
اس موقع پر اظہار خیال کرتے ہوئے وزیر موصوف نے کہا کہ یہ پروجیکٹ تقریباً تکمیل کے مرحلے میں ہے اور انہیں امید ہےکہ یہ اس سال اکتوبر تک کاروباری پیدا وار کے لئے تیار ہوجائے گا۔ انہوں نے ان اقدامات کی ستائش کی جو آر ایف سی ایل نے کئے ہیں، تاکہ کووڈ عالمی وبا سے ابھرنے والے چیلنجوں پر قابو کیا جاسکے۔انہوں نے کہا کہ جب یہ پروجیکٹ ایک بار مکمل ہوجائے گا تو یہ پروجیکٹ آتم نربھر بھارت بنانے کے وزیر اعظم جناب نریندر مودی کے وژن کو پورا کرے گا۔ اس پروجیکٹ کے شروع ہونے کے بعد راما گنڈم پروجیکٹ گورکھپور، برونئی، سندری اور تلچر میں دیگر دوبارہ شروع کئے گئے پروجیکٹوں کے ہمراہ 63.5 ایل ایم ٹی سالانہ تک یوریا کی درآمد کی ضرورت کو کم کرے گا۔
آر ایف سی ایل تلنگانہ میں راما گنڈم میں 12.7 لاکھ ایم ٹی سالانہ گنجائش کا گیس پر مبنی یوریا یونٹ ہے۔ یہ ایک مشترکہ وینچر کمپنی ہے، جسے نیشنل فرٹیلائزرس لمیٹیڈ ، انجینئرس انڈیا لمیٹیڈ  اور فرٹیلائزرس کارپوریشن آف انڈیا لمیٹیڈ  کے ذریعہ فروغ دیاگیا ہے۔ وزیر اعظم جناب نریندر مودی نے 7 اگست 2016 کو اس پروجیکٹ کا سنگ بنیاد رکھا تھا۔ ایک بار مکمل ہونے پر آر ایف سی ایل پروجیکٹ درآمد شدہ یوریا پر بھارت کے انحصار کو کم کرے گا، غیر ملکی زرمبادلہ بچائے گا اور روزگار کے مواقع پیدا کرے گا۔
میٹنگ کے دوران آر ایف سی ایل کے سی ای او جناب نرلیپ سنگھ رائے نے اس پروجیکٹ مختلف کاموں کی عملی پیش رفت کے بارے میں جانکاری دی اور کہا کہ یہ پروجیکٹ تقریباً 99 فیصد مکمل کرلیاگیا ہے۔ کچھ عرصے کے لئے لاک ڈاؤن مدت کے دوران اس جگہ پر کام روک دیاگیا گیا لیکن اب 3 مئی 2020 کے بعد کام دوبارہ شروع ہوگیا ہے۔ مسئلہ صرف یہ ہے کہ اس جگہ پر افرادی قوت کی دستیابی میں پریشانی آرہی ہے، لیکن انتظامیہ نے ٹھیکہ پر کام کرنے والے مزدوروں کو مفت کھانا اور رہائش فراہم کرکے مزدوروں کو برقرار رکھنے کی خاطر بہت سرگرم اقدامات کئے ہیں اور لاک ڈاؤن مدت کے دوران مزدوروں کو اجرتوں کی ادائیگی جیسے بھی اقدامات کئے ہیں۔
بھارت سرکار نے یوریا کے سیکٹر میں نئی سرمایہ کاری کو آسان بنانےکے لئے سرمایہ کاری سے متعلق نئی پالیسی این آئی پی 2012 کا اعلان کیا تھا اور یوریا کے سیکٹر میں ہندوستان کو خودکفیل بنانے کا بھی اعلان کیا تھا۔ این آئی پی 2012 کے تحت بھارت سرکار 5 بند پڑے کھادوں کے پلانٹس کو دوبارہ کھول رہی ہے۔5 سرکاری سیکٹر کے یونٹوں کو بھی دوبارہ شروع کرنے جارہی ہے۔ یہ یونٹ ہیں:
راما گنڈم فرٹیلائزرس اینڈ کیمیکل لمیٹیڈ 
تلچر فرٹیلائزرس لمیٹیڈ 
ہندوستان اورورک اینڈ رسائن لمیٹیڈ 
...............................................................
م ن، ح ا، ع ر
02-07-2020
U-3643
(Visitor Counter : 86
وزیراعظم کا دفتر
وزیراعظم نے گوندیا کے باشندوں کو نئی مسافرٹرین کے لئے نیک خواہشات پیش کیں
وزیراعظم جناب نریندرمودی نے گوندیا کے باشندوں کوایک نئی مسافرٹرین کے لئے اپنی نیک خواہشات پیش کی ہیں ۔ یہ ٹرین جبل پور-گوندیا-جبل پور کے درمیان چلے گی ۔
سنیل میندھے کے ایک ٹوئیٹ کے جواب میں ، وزیراعظم نے کہا:
‘‘بہت بہت نیک خواہشات ! جبل پوراور گوندیا کے درمیان یہ نئی ٹرین ایک بڑی سوغات ہے ، جس سے لوگوں کا سفرمحفوظ اورآرام دہ بنے گا۔’’
وزارت خزانہ
جی ایس 2052کی  7.38فیصد جی ایس 2027،  7.26 فیصد جی ایس 2032،  7.36فیصد جی ایس کی فروخت کے لئے نیلامی 
حکومت ہند  نے یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 7,000 کروڑ روپے  کی نوٹیفائیڈ رقم کے لیے  7.38 فیصد’’گورنمنٹ سیکیورٹی 2027‘‘ ، یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 12000 کروڑ روپے  کی نوٹیفائیڈ رقم کے لیے  7.26 فیصد ’’گورنمنٹ سیکیورٹی 2027‘‘ کی فروخت، یکساں قیمت کے طریقہ کار کا استعمال کرتے ہوئے قیمت پر مبنی نیلامی کے ذریعے 9000 کروڑ روپے  کی نوٹیفائیڈ رقم کے لیے 7.36فیصد’’گورنمنٹ سیکیورٹی 2027‘‘ کی فروخت کرنے  کا اعلان کیا ہے
حکومت ہند کے پاس مذکورہ بالا ہر سیکیورٹی کے خلاف 2000 کروڑ روپے تک کی اضافی رکنیت برقرار رکھنے کا اختیار ہوگا۔ نیلامی 11 نومبر 2022  کو ریزرو بینک آف انڈیا، ممبئی آفس، فورٹ، ممبئی کے ذریعہ کی جائے گی۔
سرکاری سیکیورٹیز کی نیلامی میں غیر مسابقتی بولی کی سہولت کی اسکیم کے مطابق سیکیورٹیز کی فروخت کی مطلع شدہ رقم کا 5فیصد تک اہل افراد اور اداروں کو الاٹ کیا جائے گا۔
نیلامی کے لیے مسابقتی اور غیر مسابقتی دونوں بولیاں 11 نومبر 2022 کو ریزرو بینک آف انڈیا کور بینکنگ سلوشن  سسٹم پر الیکٹرانک فارمیٹ میں جمع کرائی جائیں۔ مسابقتی بولیاں صبح 10.30 سے 11.30 بجے کے درمیان جمع کرائی جائیں۔
نیلامی کے نتائج کا اعلان 11 نومبر 2022  کو کیا جائے گا اور کامیاب بولی دہندگان کو ادائیگی 14 نومبر 2022  کو کرنی ہوگی۔
ریزرو بینک آف انڈیا کے ذریعہ جاری کردہ ’سنٹرل گورنمنٹ سیکیورٹیز میں لین دین کب جاری کیا گیا‘ کے رہنما خطوط کے مطابق ’’جب جاری کیا جاتا ہے‘‘ ٹریڈنگ کے لیے سیکورٹیز اہل ہوں گی سرکلر نمبر آر بی آئی/2018 -25/19، 19مورخہ 24 جولائی 2018 کے ذریعے وقتاً فوقتاً ترمیم کی جاتی ہے۔